CELEX: 32007D0442
Language: el
Date: 2007-06-21 00:00:00
Title: 2007/442/ΕΚ: Απόφαση της Επιτροπής, της 21ης Ιουνίου 2007 , σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτές τις ουσίες [κοινοποιηθείσα υπό τον αριθμό Ε(2007) 2576] (Κείμενο που παρουσιάζει ενδιαφέρον για τον ΕΟΧ)

28.6.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 166/16
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 21ης Ιουνίου 2007
   σχετικά με τη μη καταχώριση ορισμένων δραστικών ουσιών στο παράρτημα I της οδηγίας 91/414/ΕΟΚ του Συμβουλίου και την απόσυρση των εγκρίσεων για τα φυτοπροστατευτικά προϊόντα που περιέχουν αυτές τις ουσίες
   [κοινοποιηθείσα υπό τον αριθμό Ε(2007) 2576]
   (Κείμενο που παρουσιάζει ενδιαφέρον για τον ΕΟΧ)
   (2007/442/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την οδηγία 91/414/ΕΟΚ του Συμβουλίου, της 15ης Ιουλίου 1991, σχετικά με τη διάθεση φυτοπροστατευτικών προϊόντων στην αγορά (1), και ιδίως το τέταρτο εδάφιο του άρθρου 8 παράγραφος 2,
   Εκτιμώντας τα ακόλουθα:
   
               (1)
            
            
               Το άρθρο 8 παράγραφος 2 της οδηγίας 91/414/ΕΟΚ προβλέπει ότι ένα κράτος μέλος μπορεί, επί περίοδο δώδεκα ετών από την ημερομηνία κοινοποίησης της εν λόγω οδηγίας, να εγκρίνει τη διάθεση στην αγορά φυτοπροστατευτικών προϊόντων τα οποία περιέχουν δραστικές ουσίες που δεν αναφέρονται στο παράρτημα I της εν λόγω οδηγίας και τα οποία διατίθενται ήδη στην αγορά δύο έτη μετά την ημερομηνία κοινοποίησης, ενώ παράλληλα οι εν λόγω ουσίες εξετάζονται σταδιακά στο πλαίσιο σχετικού προγράμματος εργασίας.
            
         
               (2)
            
            
               Οι κανονισμοί της Επιτροπής (ΕΚ) αριθ. 1112/2002 (2) και (ΕΚ) αριθ. 2229/2004 (3) ορίζουν τις λεπτομέρειες εφαρμογής της τέταρτης φάσης του προγράμματος εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ.
            
         
               (3)
            
            
               Ο κανονισμός (ΕΚ) αριθ. 2229/2004 παρέχει στους παραγωγούς στην Τσεχική Δημοκρατία, την Εσθονία, την Κύπρο, τη Λεττονία, τη Λιθουανία, την Ουγγαρία, τη Μάλτα, την Πολωνία, τη Σλοβενία και τη Σλοβακία τη δυνατότητα να συμμετέχουν στην τέταρτη φάση του προγράμματος εργασίας και οργανώνει την επανεξέταση των ουσιών που κυκλοφορούσαν στην αγορά αυτών των κρατών μελών στις 30 Απριλίου 2004 και δεν είχαν καταχωριστεί στο πρόγραμμα εργασίας.
            
         
               (4)
            
            
               Σχετικά με ορισμένες δραστικές ουσίες δεν υποβλήθηκε κοινοποίηση από κανέναν παραγωγό σύμφωνα με το άρθρο 4 παράγραφος 1 του κανονισμού (ΕΚ) αριθ. 2229/2004. Όταν η Επιτροπή ενημέρωσε τα κράτη μέλη σχετικά με αυτό το γεγονός στις 18 Νοεμβρίου 2005, κανένα νέο κράτος μέλος δεν κοινοποίησε δήλωση ενδιαφέροντος εντός της προθεσμίας.
            
         
               (5)
            
            
               Σχετικά με ορισμένες άλλες δραστικές ουσίες όλοι οι κοινοποιούντες ανακάλεσαν τη συμμετοχή τους στο πρόγραμμα εργασίας. Η Επιτροπή διαβίβασε στα κράτη μέλη τις πληροφορίες αυτές στις 4 Απριλίου 2006. Μόνο σε τρεις περιπτώσεις ορισμένα κράτη μέλη επέλεξαν να ενεργήσουν ως κοινοποιούντες με τους σκοπούς της περαιτέρω συμμετοχής στο πρόγραμμα εργασίας, σύμφωνα με το άρθρο 14 παράγραφος 3 του κανονισμού (ΕΚ) αριθ. 2229/2004.
            
         
               (6)
            
            
               Για ορισμένες δραστικές ουσίες δεν υποβλήθηκε πλήρης φάκελος και κανένα κράτος μέλος δεν εξέφρασε την επιθυμία να ενεργήσει ως κοινοποιών.
            
         
               (7)
            
            
               Κατά συνέπεια, οι εν λόγω δραστικές ουσίες που αναφέρονται στις αιτιολογικές σκέψεις 4, 5 και 6 δεν πρέπει να καταχωριστούν στο παράρτημα I της οδηγίας 91/414/ΕΟΚ και τα κράτη μέλη πρέπει να ανακαλέσουν όλες τις εγκρίσεις φυτοπροστατευτικών προϊόντων που περιέχουν τις ουσίες αυτές.
            
         
               (8)
            
            
               Για ορισμένες από αυτές τις δραστικές ουσίες παρουσιάστηκαν και αξιολογήθηκαν από την Επιτροπή, μαζί με εμπειρογνώμονες των κρατών μελών, στοιχεία που έδειξαν ότι χρειάζεται να συνεχιστεί η χρήση των εν λόγω ουσιών. Επομένως, δικαιολογείται στις παρούσες συνθήκες και για ορισμένες βασικές χρήσεις για τις οποίες δεν υπάρχουν αποτελεσματικές εναλλακτικές χρήσεις να παραταθεί η περίοδος που προβλέπεται για την ανάκληση των εγκρίσεων, με τον παράλληλο καθορισμό αυστηρών όρων που θα αποσκοπούν στην ελαχιστοποίηση των ενδεχόμενων κινδύνων.
            
         
               (9)
            
            
               Για όσες δραστικές ουσίες είναι σύντομος ο χρόνος προειδοποίησης για την ανάκληση φυτοπροστατευτικών προϊόντων που περιέχουν τις ουσίες αυτές, είναι εύλογο να δοθεί περίοδος χάριτος για την απόσυρση, αποθήκευση, διάθεση στην αγορά και χρήση υπαρχόντων αποθεμάτων ανώτατης διάρκειας δώδεκα μηνών, ώστε να δοθεί η δυνατότητα να απορροφηθούν τα υπάρχοντα αποθέματα το πολύ σε μία ακόμη καλλιεργητική περίοδο. Στις περιπτώσεις που παρέχεται μεγαλύτερο χρονικό διάστημα προειδοποίησης, η περίοδος χάριτος μπορεί να συντομευτεί ώστε να λήγει με το τέλος της καλλιεργητικής περιόδου.
            
         
               (10)
            
            
               Η παρούσα απόφαση δεν προδικάζει την υποβολή αίτησης για τις εν λόγω δραστικές ουσίες σύμφωνα με τις διατάξεις του άρθρου 6 παράγραφος 2 της οδηγίας 91/414/ΕΟΚ με σκοπό την πιθανή καταχώρισή τους στο παράρτημα Ι.
            
         
               (11)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Οι δραστικές ουσίες που παρατίθενται στο παράρτημα Ι της παρούσας απόφασης δεν καταχωρίζονται ως δραστικές ουσίες στο παράρτημα Ι της οδηγίας 91/414/ΕΟΚ.
   Άρθρο 2
   Τα κράτη μέλη εξασφαλίζουν ότι:
   
               α)
            
            
               οι εγκρίσεις των φυτοπροστατευτικών προϊόντων που περιέχουν τις δραστικές ουσίες που απαριθμούνται στη στήλη Α ανακαλούνται το αργότερο στις 22 Δεκεμβρίου 2007·
            
         
               β)
            
            
               από την ημερομηνία δημοσίευσης της παρούσας απόφασης δεν χορηγούνται ούτε ανανεώνονται εγκρίσεις για φυτοπροστατευτικά προϊόντα που περιέχουν τις εν λόγω δραστικές ουσίες.
            
         Άρθρο 3
   1.   Κατά παρέκκλιση του άρθρου 2, τα κράτη μέλη που παρατίθενται στη στήλη Β του παραρτήματος ΙΙ επιτρέπεται να διατηρήσουν σε ισχύ τις εγκρίσεις για φυτοπροστατευτικά προϊόντα που περιέχουν τις ουσίες που παρατίθενται στη στήλη Α του εν λόγω παραρτήματος για τις χρήσεις που αναφέρονται στη στήλη Γ του εν λόγω παραρτήματος έως τις 30 Ιουνίου 2010, εφόσον πληρούν τις ακόλουθες προϋποθέσεις:
   
               α)
            
            
               εξασφαλίζουν ότι δεν υπάρχουν τυχόν επιβλαβείς επιδράσεις στην υγεία των ανθρώπων ή των ζώων ούτε απαράδεκτες επιδράσεις στο περιβάλλον·
            
         
               β)
            
            
               εξασφαλίζουν ότι αυτά τα φυτοπροστατευτικά προϊόντα που παραμένουν στην αγορά φέρουν νέα επισήμανση που ανταποκρίνεται στις συνθήκες περιορισμένης χρήσης·
            
         
               γ)
            
            
               επιβάλλονται όλα τα ενδεικνυόμενα μέτρα άμβλυνσης του κινδύνου ώστε να μειωθούν τυχόν πιθανοί κίνδυνοι·
            
         
               δ)
            
            
               διασφαλίζεται ότι έχουν διερευνηθεί σοβαρά όλες οι εναλλακτικές λύσεις για τις εν λόγω χρήσεις.
            
         2.   Τα κράτη μέλη, τα οποία κάνουν χρήση της παρέκκλισης που προβλέπεται στην παράγραφο 1, ενημερώνουν την Επιτροπή σχετικά με τα μέτρα που λαμβάνονται βάσει της παραγράφου 1 και, ειδικότερα, βάσει των στοιχείων α) έως δ), έως τις 31 Δεκεμβρίου κάθε έτους.
   Άρθρο 4
   Τυχόν περίοδος χάριτος παραχωρούμενη από τα κράτη μέλη σύμφωνα με τις διατάξεις του άρθρου 4 παράγραφος 6 της οδηγίας 91/414/ΕΟΚ θα είναι όσο το δυνατόν συντομότερη.
   Για τις εγκρίσεις που ανακαλούνται σύμφωνα με το άρθρο 2, η εν λόγω περίοδος λήγει το αργότερο στις 22 Δεκεμβρίου 2008.
   Όταν ανακαλούνται εγκρίσεις σύμφωνα με τις διατάξεις του άρθρου 3, η περίοδος λήγει το αργότερο στις 31 Δεκεμβρίου 2010.
   Άρθρο 5
   Η παρούσα απόφαση απευθύνεται στα κράτη μέλη.
   
      Βρυξέλλες, 21 Ιουνίου 2007.
      
         
            Για την Επιτροπή
         
         Μάρκος ΚΥΠΡΙΑΝΟΫ
         
            Μέλος της Επιτροπής
         
      
   
   
      (1)  ΕΕ L 230 της 19.8.1991, σ. 1. Οδηγία όπως τροποποιήθηκε τελευταία με την οδηγία 2007/31/ΕΚ της Επιτροπής (ΕΕ L 140 της 1.6.2007, σ. 44).
   
      (2)  ΕΕ L 168 της 27.6.2002, σ. 14.
   
      (3)  ΕΕ L 379 της 24.12.2004, σ. 13.
   ΠΑΡΑΡΤΗΜΑ I
   Κατάλογος δραστικών ουσιών που δεν καταχωρίζονται ως δραστικές ουσίες στο παράρτημα Ι της οδηγίας 91/414/ΕΟΚ
   Μέρος Α
   2-(υδροξυαιθυλο)βουτυλοσουλφίδιο
   2-Ναφθυλοξυακεταμίδη
   3-φαινυλο-προπενάλη (κιναμμωμαλδεΰδη)
   Αμινοξέα/γ-αμινοβουτυρικό οξύ
   Ανθρακικό αμμώνιο
   Άσφαλτοι
   Χλωριούχο ασβέστιο
   Υδροξείδιο του ασβεστίου
   Καζεΐνη
   Χιτοζάνη
   Cis-ζεατίνη
   Κιτρονελλόλη
   Εκχύλισμα εσπεριδοειδών/Εκχύλισμα γκρέιπφρουτ
   Εκχύλισμα εσπεριδοειδών/Εκχύλισμα σπόρων γκρέιπφρουτ
   Σκόνη βελόνων κωνοφόρων
   Δαφνέλαιο
   EDTA (αιθυλενο-διαμινο-τετραοξικό οξύ) και τα άλατά του,
   Εκχύλισμα αγριοδυόσμου (Menta piperata)
   Εκχύλισμα Quercus rubra, Opuntia polyacantha, Rhus aromatica, Rhizophora mangle
   Λιπαρά οξέα/ισοβουτυρικό οξύ (CAS 79-31-2)
   Λιπαρά οξέα/ισοβαλεριανό οξύ (CAS 503-74-2)
   Λιπαρά οξέα/καπρυλικό κάλιο (CAS 124-07-2)
   Λιπαρά οξέα/μετά καλίου άλας λιπαρών οξέων ταλελαίου (CAS 61790-12-3)
   Λιπαρά οξέα/Βαλεριανικό οξύ
   Φολικό οξύ
   Μυρμηκικό οξύ
   Πολτός σκόρδου
   Ζελατίνη
   Πυροφωσφορικός σίδηρος
   Λανολίνη
   Λεκιθίνη
   Λευκωματίνη γάλακτος
   Σκόνη σπερμάτων σιναπιού
   Ελαΐνη
   Παραφινέλαιο/(CAS 64741-88-4)
   Παραφινέλαιο/(CAS 64741-89-5)
   Παραφινέλαιο/(CAS 64741-97-5)
   Παραφινέλαιο/(CAS 64742-55-8)
   Παραφινέλαιο/(CAS 64742-65-0)
   Παραφινέλαιο/(CAS 8012-95-1)
   Έλαια πετρελαίου/(CAS 74869-22-0)
   Έλαια πετρελαίου/CAS 64742-55-8/64742-57-7)
   Φυτικά έλαια/Ελαιόλαδο
   Φυτικά έλαια/Εθερικό έλαιο (ευγενόλη)
   Φυτικά έλαια/Έλαιο αγιόξυλου
   Φυτικά έλαια/Σκορδέλαιο
   Φυτικά έλαια/Σχοινανθέλαιο
   Φυτικά έλαια/Πορτοκαλέλαιο
   Φυτικά έλαια/Πευκέλαιο
   Φυτικά έλαια/Σογιέλαιο
   Φυτικά έλαια/Ηλιανθέλαιο
   Φυτικά έλαια/Έλαιο γιανγκ γιανγκ
   Πολυμερές στυρολίου και ακρυλαμιδίου
   Απωθητικά (λόγω γεύσης) φυτικής και ζωικής προέλευσης/εκχύλισμα φωσφορικού οξέος και ιχθυαλεύρων κατάλληλων για τρόφιμα
   Πρόπολη
   Απωθητικά (λόγω οσμής) ζωικής και φυτικής προέλευσης/αιθέρια έλαια
   Απωθητικά (λόγω οσμής) ζωικής ή φυτικής προέλευσης/λιπαρά οξέα, ιχθυέλαιο
   Απωθητικά (λόγω οσμής) ζωικής ή φυτικής προέλευσης/ακατέργαστο ταλλέλαιο (CAS 93571-80-3)
   Όξινο ανθρακικό νάτριο
   Μέρος Β
   1-μεθοξυ-4-προπενυλοβενζόλιο (ανηθόλη)
   1-μεθυλο-4-ισοπροπυλιδενοκυκλοεξ-1-ένιο (τερπινολένιο)
   2-αιθυλο-1, 6-διοξασπειρο[4,4]εννεάνιο (χαλκογράνη)
   2-αιθυλο-1-διοξασπειρο[4,4]εννεάνιο
   2-μεθοξυπροπαν-1-όλη
   2-μεθοξυπροπαν-2-όλη
   2-μεθυλο-3-βουτεν-2-όλη
   2-μεθυλο-6-μεθυλενο-2,7-οκταδιεν-4-όλη (ιψιδιενόλη)
   2-μεθυλο-6-μεθυλενο-7-οκτεν-4-όλη (ιψενόλη)
   2,6,6-τριμεθυλοδικυκλο[3.1.1] επτ-2-ένιο (α-πινένιο)
   4,6,6-τριμεθυλο-δικυκλο[3.1.1]επτ-3-ενόλη,((S)-cis-βερβενόλη)
   3-μεθυλο-3-βουτεν-1-όλη
   3, 7, 7-τριμεθυλοδικυκλο[4.1.0] επτ-3-ένιο (3-καρένιο)
   (E)-2-μεθυλο-6-μεθυλενο-2, 7-οκταδιενο-1-όλη (μυρκενόλη)
   Οξικό (Ε) -9- δωδεκεν-1-ύλιο
   Οξικό (8E, 10E)-8,10-δωδεκαδιέν-1-ύλιο
   (E/Z)- 8-δεκατετραδιενύλιο
   Οξικό(E/Z)-9-δωδεκενύλιο· (E/Z)-9-δωδεκεν-1-όλη· Οξικό(Z)- 11-δεκατετρεν-1-ύλιο
   (1R)-1,3,3-τριμεθυλο-4,6-διοξατρικυκλο[3.3.1.0]εννέανιο (λινεατίνη)
   p-υδροξυβενζοϊκό μεθύλιο
   p-υδροξυβενζοϊκό οξύ
   Μέρος Γ
   Agrobacterium radiobacter K 84
   Bacillus sphaericus
   Bacillus subtilis στέλεχος IBE 711
   Baculovirus GV
   Πυρηνικός πολυεδρικός ιός (nuclear polyhedrosis virus) του Neodiprion sertifer
   Μέρος Δ
   Βρωδιφακούμη
   Χλωραλόζη
   Χλωροφασινόνη
   Φωσφωρικό ασβέστιο
   Μέρος ΣΤ
   Φορμαλδεΰδη
   Γλουταραλδεΰδη
   HBTA (Μείγμα φαινολών υψηλού σημείου βρασμού) κοινοποιηθέν ως απολυμαντικό
   Υπεροξείδιο του υδρογόνου
   Υπεροξεικό οξύ
   Φοξίμη
   p-τολουολοσουλφονοχλωραμιδικό νάτριο
   Μέρος Ζ
   1,3,5-τρις-(2-υδροξυαιθυλο)-εξαϋδρο-S-τριαζίνη
   2-μερκαπτοβενζοθειαζόλιο
   2-μεθοξυ-5-νιτροφαινολικό νάτριο
   3-(3-βενζυλοξυκαροβονυλο-μεθυλο)-2-βενζοθειαζολινόνη (βενζολινόνη)
   Χούμος γεωσκολήκων
   Κουμυλοφαινόλη
   Σύμπλοκο χαλκού: της 8-υδροξυκινολίνης με σαλικυλικό οξύ
   Αιθανοδιάλη (γλυοξάλη)
   Φλουφενζίνη
   Φλουμετσουλάμη
   Εξαμεθυλενοτετραμίνη
   Λακτοφέν
   Γιασεμινικό οξύ
   N-φαινυλοφθαλαμικό οξύ
   ΠΑΡΑΡΤΗΜΑ II
   Κατάλογος των εγκρίσεων που αναφέρονται στο άρθρο 3 παράγραφος 1
   
               Στήλη A
            
            
               Στήλη Β
            
            
               Στήλη Γ
            
         
               Δραστική ουσία
            
            
               Κράτος μέλος
            
            
               Χρήση
            
         
               Χιτοζάνη (ομάδα Α)
            
            
               Πολωνία
            
            
               Λαχανικά και καλλωπιστικά φυτά
            
         
               Σκόνη βελόνων κωνοφόρων (ομάδα Α)
            
            
               Λεττονία
            
            
               Σμέουρα, κρεμμύδια, καρότα, λάχανα, ραπάνια, γογγύλια Σουηδίας και γλαδιόλες.
            
         
               Χλωριούχο ασβέστιο (ομάδα Α)
            
            
               Κάτω Χώρες
            
            
               Ρίζες κιχωρίου
            
         
               Ισπανία
            
            
               Μήλα και αχλάδια
            
         
               Υδροξείδιο του ασβεστίου (ομάδα Α)
            
            
               Κάτω Χώρες
            
            
               Οπωρώνες και φυτώρια οπωροφόρων δέντρων
            
         
               Cis – ζεατίνη (ομάδα Α)
            
            
               Πορτογαλία
            
            
               Φυτικό εκχύλισμα που χρησιμοποιείται ως ρυθμιστής της αύξησης των φυτών στα σιτηρά, τα λαχανικά, σε οπωρώνες, αμπελώνες, εσπεριδοειδή, καλλωπιστικά φυτά και στη δασοκομία.
            
         
               Εκχύλισμα εσπεριδοειδών/Εκχύλισμα γκρέιπφρουτ (ομάδα Α)
            
            
               Πολωνία
            
            
               Λαχανικά, καλλωπιστικά φυτά και επεξεργασία σπόρων, απολύμανση εξοπλισμού εσωτερικού χώρου.
            
         
               ΕDTA (αιθυλενο-διαμινο-τετραοξικό οξύ) και τα άλατά του (ομάδα Α)
            
            
               Πολωνία
            
            
               Δέντρα φυτωρίων
            
         
               Εκχύλισμα αγριοδυόσμου (mentha piperata) (ομάδα Α)
            
            
               Πολωνία
            
            
               Επεξεργασία των σπόρων κατά τη φάση πριν από τη σπορά.
            
         
               Εκχύλισμα Quercus rubra, Opuntia polyacantha, Rhus aromatica, Rhizophora mangle (ομάδα Α)
            
            
               Πολωνία
            
            
               Ζαχαρότευτλα
            
         
               Λιπαρά οξέα/ισοβαλεριανικό οξύ (ομάδα Α)
            
            
               Πολωνία
            
            
               Πατάτες, αραβόσιτος, σιτηρά και τεύτλα.
            
         
               Λιπαρά οξέα/ισοβουρυτικό οξύ (ομάδα Α)
            
            
               Πολωνία
            
            
               Πατάτες, αραβόσιτος, σιτηρά και τεύτλα.
            
         
               Λιπαρά οξέα/καπρυλικό κάλιο (CAS 124 -07-2) (ομάδα Α)
            
            
               Πολωνία
            
            
               Καταπολέμηση ζιζανίων και βρύων σε κήπους και χώρους αναψυχής.
            
         
               Φολικό οξύ (ομάδα Α)
            
            
               Ισπανία
            
            
               Οπωρώνες, ελιές, κίτρα, φράουλες και λαχανικά.
            
         
               Μυρμηκικό οξύ (ομάδα Α)
            
            
               Κάτω Χώρες
            
            
               Κιχώριο
            
         
               Πολτός σκόρδου (ομάδα Α)
            
            
               Πολωνία
            
            
               Λαχανικά και καλλωπιστικά φυτά
            
         
               Λανολίνη (ομάδα Α)
            
            
               Σλοβακική Δημοκρατία
            
            
               Δασικές φυτείες
            
         
               Λεκιθίνη (ομάδα Α)
            
            
               Αυστρία
            
            
               Μαύρα φραγκοστάφυλα και καρποφόρα λαχανικά.
            
         
               Γερμανία
            
            
               Καλλωπιστικά φυτά, οπωρώνες, μικροί μαλακοί καρποί καρυκεύματα, αρωματικά φυτά και λαχανικά.
            
         
               Παραφινέλαιο/(CAS 64741-88-4) (ομάδα Α)
            
            
               Πολωνία
            
            
               Καλλιέργειες πατατόσπορου.
            
         
               Παραφινέλαιο/(CAS 8012-95-1) (ομάδα Α)
            
            
               Ουγγαρία
            
            
               Καρποφόρα δέντρα, άμπελος, πιπεριά, αγγούρι, ζαχαρότευτλο, καλλωπιστικά φυτά και μούρα.
            
         
               Ισπανία
            
            
               Σιτηρά
            
         
               Φυτικά έλαια/πορτοκαλέλαιο (ομάδα Α)
            
            
               Πολωνία
            
            
               Μαρούλι
            
         
               Απωθητικά (λόγω οσμής) ζωικής ή φυτικής προέλευσης/ακατέργαστο ταλλέλαιο (CAS 93571-80-3) (ΟΜΑΔΑ Α)
            
            
               Λιθουανία
            
            
               Δασικές φυτείες
            
         
               Απωθητικά (λόγω γεύσης) φυτικής και ζωικής προέλευσης/εκχύλισμα φωσφορικού οξέος και ιχθυαλεύρων κατάλληλων για τρόφιμα
            
            
               Πολωνία
            
            
               Πατάτες, τεύτλα, σιτηρά, ελαιοκράμβη, ψυχανθή.
            
         
               1-μεθοξυ-4-προπενυλοβενζόλιο (ανηθόλη) (ομάδα Β)
            
            
               Πολωνία
            
            
               Δασικές φυτείες
            
         
               Ισπανία
            
            
               Αμύγδαλα, κεράσια, δαμάσκηνα, μήλα, πεπόνια και αχλάδια.
            
         
               1-μεθυλο-4-ισοπροπυλιδενοκυκλοεξ-1-ένιο (τερπινολένιο) (ομάδα Β)
            
            
               Πολωνία
            
            
               Δασικές φυτείες
            
         
               2,6,6-τριμεθυλοδικυκλο[3.1.1]επτ- 2-ένιο (α-πινένιο) (ομάδα Β)
            
            
               Πολωνία
            
            
               Δασικές φυτείες
            
         
               4,6,6-τριμεθυλο-δικυκλο[3.1.1]επτ-3-ενόλη,((S)-cis-βερβενόλη) (ομάδα Β)
            
            
               Πολωνία
            
            
               Δασικές φυτείες
            
         
               2-αιθυλο-1, 6-διοξασπειρο[4,4]εννεάνιο (χαλκογράνη) (ομάδα Β9)
            
            
               Πολωνία
            
            
               Δασικές φυτείες
            
         
               2-μεθυλο-3 βουτεν-2-όλη (ομάδα Β)
            
            
               Πολωνία
            
            
               Δασικές φυτείες
            
         
               3, 7, 7-τριμεθυλοδικυκλο[4.1.0] επτ-3-ένιο (3-καρένιο) (ομάδα Β)
            
            
               Πολωνία
            
            
               Δασικές φυτείες
            
         
               (E)-2-μεθυλο-6-μεθυλενο-2, 7-οκταδιενο-1-όλη (μυρκενόλη) (ομάδα Β)
            
            
               Πολωνία
            
            
               Δασικές φυτείες
            
         
               2-μεθυλο-6-μεθυλενο-2, 7-οκταδιεν-4-όλη (ιψιδιενόλη) (ομάδα Β)
            
            
               Πολωνία
            
            
               Δασικές φυτείες
            
         
               p-υδροξυβενζοϊκό μεθύλιο (ομάδα Β)
            
            
               Πολωνία
            
            
               Δασικές φυτείες
            
         
               Βρωδιφακούμη (ομάδα Δ)
            
            
               Γερμανία και Ισπανία
            
            
               Τρωκτικοκτόνα: η χρήση περιορίζεται σε προπαρασκευασμένα δολώματα εάν τοποθετούνται κατάλληλα σε ειδικής κατασκευής χοάνες. Περιορίζεται σε επαγγελματικούς χρήστες με κατάλληλο προστατευτικό εξοπλισμό.
            
         
               Πολωνία
            
            
               Τρωκτικοκτόνα και ασπαλακοκτόνα: η χρήση περιορίζεται σε προπαρασκευασμένα δολώματα εάν τοποθετούνται κατάλληλα σε ειδικής κατασκευής χοάνες. Περιορίζεται σε επαγγελματικούς χρήστες με κατάλληλο προστατευτικό εξοπλισμό.
            
         
               Χλωραλόζη (ομάδα Δ)
            
            
               Γαλλία
            
            
               Χρησιμοποιείται για την καταπολέμηση των πληθυσμών Corvus spp και τυφλοπόντικων. Περιορίζεται σε επαγγελματικούς χρήστες με κατάλληλο προστατευτικό εξοπλισμό. Η χρήση περιορίζεται στα δολώματα και υπό ελεγχόμενες συνθήκες που ορίζονται στον εθνικό ειδικό κανονισμό.
            
         
               Χλωροφασινόνη (ομάδα Δ)
            
            
               Γαλλία, Γερμανία, Ισπανία
            
            
               Τρωκτικοκτόνα: η χρήση περιορίζεται σε προπαρασκευασμένα δολώματα εάν τοποθετούνται κατάλληλα σε ειδικής κατασκευής χοάνες. Περιορίζεται σε επαγγελματικούς χρήστες με κατάλληλο προστατευτικό εξοπλισμό.
            
         
               Γλουταραλδεΰδη (ομάδα ΣΤ)
            
            
               Βέλγιο
            
            
               Περιορίζεται σε επαγγελματικούς χρήστες με κατάλληλο προστατευτικό εξοπλισμό. Απολύμανση γεωργικών εργαλείων, οχημάτων μεταφοράς, άδειων θαλάμων καλλιέργειας μανιταριών, άδειων χώρων αποθήκευσης φυτικών προϊόντων.
            
         
               Γαλλία
            
            
               Περιορίζεται σε επαγγελματικούς χρήστες με κατάλληλο προστατευτικό εξοπλισμό. Απολύμανση άδειων χώρων αποθήκευσης φυτικών προϊόντων και γεωργικών εργαλείων.
            
         
               Πολωνία
            
            
               Περιορίζεται σε επαγγελματικούς χρήστες με κατάλληλο προστατευτικό εξοπλισμό. Απολύμανση γεωργικών εργαλείων, οχημάτων μεταφοράς, άδειων χώρων αποθήκευσης φυτικών προϊόντων και θερμοκηπίων.
            
         
               Υπεροξείδιο του υδρογόνου (Ομάδα ΣΤ)
            
            
               Γαλλία
            
            
               Απολύμανση θερμοκηπίων, γεωργικού εξοπλισμού και σωλήνων άρδευσης.
            
         
               Κάτω Χώρες
            
            
               Βολβοί λουλουδιών και κιχώριο.
            
         
               Ηνωμένο Βασίλειο
            
            
               Βολβοί λουλουδιών, κόνδυλοι πατάτας και απολύμανση θερμοκηπίων, αποθηκών και γεωργικών εργαλείων και εξοπλισμού.
            
         
               Υπεροξεικό οξύ (Ομάδα ΣΤ)
            
            
               Γαλλία
            
            
               Απολύμανση θερμοκηπίων, γεωργικού εξοπλισμού και σωλήνων άρδευσης.
            
         
               Πολωνία
            
            
               Απολύμανση θερμοκηπίων, αποθηκών και γεωργικών εργαλείων και εξοπλισμού.
            
         
               Κάτω Χώρες
            
            
               Βολβοί λουλουδιών.
            
         
               Ηνωμένο Βασίλειο
            
            
               Βολβοί λουλουδιών, κόνδυλοι πατάτας και απολύμανση θερμοκηπίων, αποθηκών και γεωργικών εργαλείων και εξοπλισμού.
            
         
               Φοξίμη
            
            
               Σλοβενία
            
            
               Εντομοκτόνα που χρησιμοποιούνται στο έδαφος.
            
         
               1,3,5-τρις-(2-υδροξυαιθυλο)-εξαϋδρο-S-τριαζίνη (ομάδα Ζ)
            
            
               Πολωνία
            
            
               Εξοπλισμός, θερμοκήπια, μηχανήματα και άλλα γεωργικά εργαλεία.
            
         
               Εξαμεθυλενοτετραμίνη (ομάδα Ζ)
            
            
               Σλοβακική Δημοκρατία
            
            
               Δασικές φυτείες
            
         
               Χούμος γεωσκολήκων (ομάδα Ζ)
            
            
               Πολωνία
            
            
               Καλλωπιστικά φυτά και ενισχυτικό φυτών
            
         
               Φλουφενζίνη (ομάδα Ζ)
            
            
               Ουγγαρία
            
            
               Καρποφόρα δέντρα, άμπελος, μούρα, λαχανικά και καλλωπιστικά δέντρα.
            
         
               Αιθανοδιάλη (γλυοξάλη) (ομάδα Ζ)
            
            
               Πολωνία
            
            
               Περιορίζεται σε επαγγελματικούς χρήστες με κατάλληλο προστατευτικό εξοπλισμό. Απολύμανση γεωργικών εργαλείων, οχημάτων μεταφοράς, θερμοκηπίων και άδειων χώρων αποθήκευσης φυτικών προϊόντων.
            
         
               N-φαινυλοφθαλαμικό οξύ (ομάδα Ζ)
            
            
               Ουγγαρία
            
            
               Λαχανικά, ηλιόσπορος, σόγια, μηδική, λούπινο, τριφύλλι το σαρκόχρουν, κράμβη, ρύζι, βύσσινα, μήλα και άμπελος.